stanford-oval/wikipedia huggingface dataset:
Espanjalainen peli
Pääjatkot > Suljettu muunnelma > Muut poikkeamat pääjatkosta

Juri Averbahin mukaan nimetty Averbakhin muunnelma jatkuu siirroilla 6.Te1 d6. Musta suojelee sotilaansa ajamatta valkean lähettiä pois siirrolla 6...b5. Averbakhin muunnelmalla on samankaltaisuuksia modernin Steinitzin ja venäläisen puolustuksen kanssa, joissa kaikissa musta välttää pelaamasta ...b5, joka heikentäisi kuningatarsivustaa hiukan.
Valkea voi vastata joko pelaamalla 7.Lxc6+ bxc6 8.d4 tai 7.c3 Lg4. Mustan ei kannata enää tässä siirtää 7...b5, koska valkea voittaisi tempon siirtämällä lähettinsä yhdellä siirrolla ruutuun c2 normaalin Lb3-a2-siirtosarjan sijasta. Kiinnitys estää valkea tilapäisesti pelaamasta d4:ää. Valkea voi kuitenkin jatkaa 8.h3 Lh5 9.Lxc6+ bxc6 10.d4 tai 8.d3 ja jatkaa kuningatarratsullaan kuningassivustalle siirtosarjalla Rbd2-f1-g3.
Trajkovićin muunnelma saavutetaan siirroilla 6.Te1 b5 7.Lb3 Lb7. Musta voi jatkaa peliä sotilaanuhrauksella 8.c3 d5 9.exd5 Rxd5 10.Rxe5 Rxe5 11.Txe5 Rf4 saadakseen vastapeliä.
Hermann Pilnikin mukaan nimetty Pilnikin muunnelma jatkuu siirroilla 6.Te1 b5 7.Lb3 d6 8.c3 0-0 9.d3. Valkea näyttää häviävän tempon, koska pelaa lähes aina siirron d4 myöhemmin, mutta voi voittaa sen takaisin pelaamalla h3, jos musta tekee siirron ...Lg4. Muunnelman toinen nimi on Teichmannin muunnelma Teichmannin ja Schlechterin välisen vuonna 1911 Carlsbadissa pelatun ottelun mukaan.
Bogoljubowin muunnelma, 6.Te1 b5 7.Lb3 d6 8.c3 0-0 9.d4 Lg4, on nimetty Capablancan ja Bogoljubowin välisen vuonna 1922 Lontoossa pelatun pelin mukaan. Muunnelmassa valkealle seuraa ongelmia, koska hänen kuningasratsunsa f3:ssa on kiinnitetty. Jos musta vaihtaa lähetin ratsuun, valkean on lähes pakko lyödä takaisin kuningattarella, koska sotilaalla lyöminen hajottaisi hänen kuningasasemansa.
Pääjatkot > Suljettu muunnelma > Pääjatko

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Asema siirron 9.h3 jälkeen
Espanjalaisen pelin pääjatko jatkuu peräti yhdeksänteen siirtopariin asti siirroilla 1.e4 e5 2.Rf3 Rc6 3.Lb5 a6 4.La4 Rf6 5.0-0 Le7 6.Te1 b5 7.Lb3 d6 8.c3 0-0 9.h3. Valkea pelaa siirron 9.h3, jotta musta ei pääse monimutkaistamaan asemaa kiinnittämällä valkea ratsun siirrolla 9...Lg4. Tämä on kohta, josta alkaa usea suljetun espanjalaisen muunnelma. Yksi jatkon suuren suosion syistä on siinä, että molemmilla osapuolilla on asemassa useita mahdollisia suunnitelmia.
9...Ra5 on niin sanottu Tshigorinin muunnelma. Se on mustan jatkoista suosituin. Muunnelma jatkuu yleensä siirroilla 10.Lc2 c5 11.d4 Dc7 12.Rbd2, jonka jälkeen musta voi yrittää saada valkean etenemään d4-sotilaallaan. Tämän jälkeen hän voi tietyssä vaiheessa painostaa valkean sotilasketjua siirtämällä ...f5. Valkean suunnitelmiin voi kuulua mustan ratsun sulkeminen ruutuun a5 ja kuningashyökkäyksen aloittaminen samalla. Usein tähän liittyy ratsumanööveri Rbd2-f1-e/g3-f5 sekä f-sotilaalla eteneminen.
Breyerin muunnelma 9...Rb8, saattaa näyttää omituiselta siirrolta, koska jo kehitetty upseeri viedään takaisin aloituspaikalleen. Se on kuitenkin mustan toiseksi suosituin siirto. Se välttää siirron 9...Ra5 pahimman ongelman eli sen, että musta ratsu tukkii ruudussa a5 omien sotilaidensa etenemisen. Lisäksi ratsu voi jatkaa ruutuun d7 suojelemaan mustan e5-sotilasta. Hyökkäävin jatko on 10.d4 Rbd7 11.Rbd2. Tässä mustan kannattaa olla tarkkana, sillä siirto 11...Te8? johtaa kuningattaren menetykseen jatkossa 12. Lxf7+ Kxf7 13.Rg5+ Kg8 14.Re6. Parempi jatko mustalle on 11...Lb7, joka luo kaksoisuhkauksen valkean e4-sotilasta kohti.
Zaitsevin muunnelmassa musta sivustoi lähettinsä siirrolla 9...Lb7. Ideana siirrossa on se, että koska valkea on jo estänyt siirron ...Lg4, mustan kannattaa kehittää lähettinsä ruutuun b7. Peli jatkuu kuten muissakin muunnelmissa yleensä siirrolla 10.d4, jota voi seurata esimerkiksi 10...Te8 11.Rbd2 Lf8.
Siirto 9...Rd7 on Karpovin muunnelma. Karpov yritti tätä muunnelmaa yhteensä kahdeksan kertaa heidän vuoden maailmanmestaruusottelussaan, mutta saavutti vain viisi tasapeliä ja hävisi kolme peliä.
9...h6 on Smyslovin muunnelma. Siirto estää valkean siirron Rg5, joka uhkaisi f7:ää. Siirtoa voi perustella sillä, että jos valkealla on kerran aikaa pelata h3, niin miksei mustakin voi pelata ...h6.
9...Le6 eli Kholmovin muunnelma on mustan harvoin pelaama jatko. Tilastollisesti musta menestyy kaikista huonoimmin tässä jatkossa.
Mustan epätavalliset kolmannet siirrot

Mustan epätavallisille kolmansille siirroillekin on annettu omat nimet. Ne eivät ole kuitenkaan kovin vakiintuneita, sillä niitä pelataan hyvin harvoin.
Bulgarialainen muunnelma 3...a5
Rotary-Albany-gambiitti 3...b6
Nürnbergin puolustus 3...f6
Brentanon puolustus 3...g5
Alapinin puolustus 3...Lb4
Lucenan puolustus 3...Le7
Sawyerin gambiitti tai espanjalaisen vastagambiitti 3...d5
Perääntymismuunnelma 3...Rb8
Vinogradovin muunnelma 3...De7
Gunderamin muunnelma 3...Df6
ECO-koodit

Espanjalainen peli sijoittuu monien muunnelmiensa takia ECO-koodistolla koodeille C60-C99. Sillä on toiseksi eniten koodeja heti sisilialaisen puolustuksen jälkeen.
1.e4 e5 2.Rf3 Rc6 3.Lb5
C60 – Epätavalliset jatkot
C61 – Birdin puolustus
C62 – Steinitzin puolustus
C63 – Jänischin gambiitti
C64 – Klassinen puolustus
3...a6-jatkot
C65-C67 – Berliiniläispuolustus
C68-C69 – Vaihtomuunnelma
4.La4-jatkot
C70 – Epätavalliset jatkot
C71-C76 – Moderni Steinitz
4...Rf6-jatkot
C77 muut jatkot kuin 5.0-0
5.0-0-jatkot
C78-C79 – Muut jatkot kuin 5...Rxe4 ja 5...Le7
C80-C83 – Avoin muunnelma
C85-C99 – Suljettu muunnelma
Aiheesta muualla

Paljon kommentoituja vaihtomuunnelman pelejä (PDF) (englanniksi)
Avoimen muunnelman analysointia (englanniksi)
Espanjalainen puolustus ChessGames.comissa (englanniksi)
Aiheesta muualla > Merkittäviä pelejä

Nigel Short vs. Anatoli Karpov (1992) Worrallin hyökkäys (englanniksi)
Nigel Short vs. Anatoli Karpov (1992) Worrallin hyökkäys (englanniksi)
Jose Raul Capablanca vs. Frank James Marshall (1918) Alkuperäinen Marshallin gambiitti -peli (englanniksi)
Richard Teichmann vs. Carl Schlechter (1911) Pilnikin eli Teichmannin muunnelman nimikkopeli (englanniksi)
Jose Raul Capablanca vs Efim Bogoljubov (1922) Bogoljubowin muunnelman nimikkopeli (englanniksi)
Erik Riska

| Erik Riska> Henkilötiedot |
| --- | --- |
Syntynyt: 16. toukokuuta 1989 (ikä 35) Pietarsaari, Suomi
Kansalaisuus:   Suomi
Jääkiekkoilija
Lempinimi:  Eki
Pelipaikka:  keskushyökkääjä
Maila:  vasen
Pituus:  188 cm
Paino:  92 kg
Pelaajaura
Pääsarjaura:  2013–2024
Seurat:  Jeppis (S-S/II-div.) Sport (Mestis/SML) Lukko (SML)
Erik Riska (s. 16. toukokuuta 1989 Pietarsaari) on suomalainen entinen jääkiekkoilija, joka pelasi SM-liigajoukkue Vaasan Sportissa. Hän oli pelipaikaltaan keskushyökkääjä, mutta Riska osasi pelata myös laidassa sekä tarvittaessa myös puolustajana. Hän oli pelityyliltään puolustava hyökkääjä. Riska pelasi suurimman osan urastaan Vaasan Sportissa, jossa hän pelasi sekä Mestistä että SM-liigaa. Riska on seuran historian kaikkien aikojen eniten otteluita pelannut pelaaja 741 ottelullaan. Hän oli myös seuran SM-liigahistorian eniten runkosarjaotteluita pelannut pelaaja 543 ottelullaan. Riska toimi Sportin kapteenina vuosina 2010–2011, 2014–2015 ja 2018–2022. Hän voitti seurassa Mestiksen mestaruuden vuosina 2011 ja 2012. Riska pelasi ammattilaisurallaan myös kauden 2013–2014 SM-liigajoukkue Rauman Lukossa, jossa hän voitti SM-pronssia.
Ura > Maajoukkueura

Riska on pelannut kymmenen poikien maaottelua.
Muuta

Riskaln perheeseen kuuluu pojat Vilmer ja Arvid, jotka molemmat pelaavat jääkiekkoa. Hänen isoveljensä Filip pelasi omalla urallaan hyökkääjänä pudotuspelit mukaan lukien yhteensä 873 SM-liigaottelua ja hän voitti urallaan kolme Suomen-mestaruutta (JYPissä vuosina 2009 ja 2012 sekä Hämeenlinnan Pallokerhossa vuonna 2019). Veljekset pelasivat joukkuetovereina ja usein myös samassa ketjussa sekä Rauman Lukossa että Vaasan Sportissa. Filip kuuluu nykyään Hockey-Team Vaasan Sport Oy:n hallitukseen.
Erik Riska on koulutukseltaan kasvatustieteen maisteri ja kauppatieteiden maisteri.
Jäätävä sade

Korkeus–lämpötila-diagrammi erilaisille sateen muodoille. Punainen viiva kuvaa erästä jäätävän sateen muodostumiselle tyypillistä lämpötilajakaumaa korkeuden funktiona.
Jäätävä sade eli alijäähtynyt sade on sadetta, jonka vesi on alijäähtynyttä. Jäätävän sateen METAR-koodi on FZRA. Jäätävä sade liittyy usein säärintamaan. Alijäähtyneet sadepisarat jäätyvät, kun ne kohtaavat maan. Jäätävä sade muodostaa maahan liukasta iljannetta, joka voi aiheuttaa vaaratilanteita. Jäätävän sateen ennustaminen on hankalaa.
Muodostuminen

Yleensä jäätävään sateeseen liittyy lämpimän rintaman lähestyminen. Pakkasilma jää ilmakehässä alas, kun lämmin ilma virtaa sen päälle. Nouseva ilma viilenee, ja sen sisältämä vesihöyry tiivistyy tuottaen jäätävän sateen alueen rintaman edelle. Jäätävä sade voi liittyä myös kylmään tai stationaariseen rintamaan.
Lämpötila pilvien tasolla on yleisemmin nollan ala- kuin yläpuolella. Niissä oleva vesi on siis useimmiten alijäähtynyttä. Talvioloissa vesi voi sataa sumupilvestä maahan alijäähtyneenä tihkusateena. Sadepisarat voivat muuttua alijäähtyneiksi myös pilven alla olevassa kylmässä ilmakerroksessa; lumisade sulaa ensin vedeksi, kun se joutuu tarpeeksi paksuun lämpimään kerrokseen, mutta sade jäähtyy nollan alapuolelle kylmemmässä kerroksessa ennen maanpintaa.
Jäätävä sade vaatii syntyäkseen tietyt olosuhteet. Syntyyn vaikuttavat muun muassa ylemmän lämpimän kerroksen ja alemman kylmän kerroksen paksuus. Jos maanpinnan yläpuolella oleva kylmä kerros on liian paksu tai kylmä, niin vesipisarat ehtivät jäätyä jääjyväsiksi. Jos taas lämmin kerros on liian ohut tai viileä, lumihiutaleet eivät ehdi kunnolla sulaa.
Jäätävä tihkusade

Jos alijäähtyneet sadepisarat ovat halkaisijaltaan pienempiä kuin 0,5 mm, on kyseessä jäätävä tihku, jonka METAR-koodi on FZDZ. Jäätävän tihkun muodostuminen poikkeaa jäätävän sateen muodostumisesta: jäätävä tihku syntyy, kun sumupilvestä satava vesi kulkee kylmän kerroksen läpi. Jäätävää tihkusadetta sataa Suomessa noin kymmenen kertaa enemmän kuin jäätävää vesisadetta.
Vaikutukset

Kun alijäähtynyt sadepisara kohtaa kylmän maanpinnan tai muun kiinteän kohteen, se jäätyy. Maahan muodostuu näistä alijäähtyneistä vesipisaroista erittäin liukasta jääpeitettä, jota kutsutaan iljanteeksi. Pohjoismaissa iljanteeksi kutsutaan myös pakkasella maanpintaan jäätynyttä vettä.
Läpinäkyvä iljanne aiheuttaa vaaratilanteita autoilijoille ja jalankulkijoille; se on yksi muoto mustasta jäästä. Rankka jäätävä sade aiheuttaa vahinkoja: se voi katkoa esimerkiksi voimajohtoja ja puiden oksia. Suurimman vaaran se aiheuttaa lentokoneille ja laivoille. Lentokoneen runkoon voi kertyä nopeasti jäätä, joka vaikuttaa koneen aerodynamiikkaan ja nopeuteen. Jos purjeveneen mastoon kertyy jäätä, vene voi kaatua.
Iljanne sulaa yleensä muutamassa tunnissa, mutta joskus se voi pysyä maassa useita päiviäkin. Ennätys on tiettävästi Yhdysvaltain Connecticutista vuodelta 1969, jolloin iljanne pysyi maassa puolitoista kuukautta. Tietyissä olosuhteissa teiden suolaus voi estää iljanteen muodostumisen tielle.
Jäätävä sade poikkeaa raesateesta siten, että jäätävässä sateessa vesi putoaa maahan nestemäisinä pisaroina. Jäätävää sadetta voi muodostua kaikenlaisissa sadepilvissä, mutta raesadetta vain ukkospilvessä.
Ennustaminen

Jäätävä sade on yksi hankalimmin ennustettavista sääilmiöistä. Jopa asteen kymmenysosan suuruiset muutokset voivat tarkoittaa sateen tyypin muuttumista. Jäätävän sateen ennustamisessa täytyy tietää ilmakehän kolmiulotteinen lämpötilarakenne maanpinnalta parin kilometrin korkeuteen.
Jäätävän sateen syntymiseksi monien pienten osatekijöiden täytyy toimia juuri oikealla tavalla. Näitä osatekijöitä ei useinkaan pystytä mittaamaan riittävän tarkasti, eikä kaikkia myöskään pystytä kuvaamaan tarkasti säämalleissa. Eräs tällainen huonosti tunnettu osatekijä on jääkiteiden tai jäätymisydinten lukumäärä alijäähtyneen vesipilven sisällä. Useimmiten jäätäviä sateita pystytään ennustamaan vain 1–6 tuntia eteenpäin. Meteorologin tekemä jäätävän sateen ennuste perustuu lähes aina maanpintahavaintoihin. Jos maanpinnalla havaitaan jäätävää sadetta, pyritään arvioimaan kuinka kauan sade voi jatkua jäätävänä ja mihin jäätävä sade voi liikkua lähitunteina.
Säämerkit

Sääkartalla jäätävästä sateesta käytetään seuraavia symboleita:
| Kuva | Numero | Selitys |
| --- | --- | --- |
|  | 24 | Ei-kuuroittainen jäätävä sade tai tihku loppui edellisen tunnin aikana |
|  | 56 | Heikkoa jäätävää tihkusadetta |
|  | 57 | Kohtalaista tai kovaa jäätävää tihkusadetta |
|  | 66 | Heikkoa jäätävää sadetta |
|  | 67 | Kohtalaista tai kovaa jäätävää sadetta |
Aiheesta muualla

Wikimedia Commonsissa on kuvia tai muita tiedostoja aiheesta .
Iljanne Wikisanakirjassa
Freezing Rain Illinois'n yliopisto. (englanniksi)
Jäätävän sateen muodostamaa jäätä.
Avaruusvoimat

Boeing X-37, Yhdysvaltain avaruusvoimien miehittämätön avaruuslentokone
Avaruusvoimat on valtion asevoimien puolustushaara, joka vastaa avaruudessa tapahtuvasta sotilastoiminnasta, kuten avaruussodankäynnistä. Sotilaallinen avaruustoiminta sisältää nykyisellään varsin epäsymmetrisiä toimia, enimmäkseen tiedustelutoimintaa, ohjusvaroitusjärjestelmiä ja omien satelliittien suojelua, eikä varsinaisia taisteluita ole koskaan käyty. Avaruusvoimien toiminnasta suurin osa tapahtuukin etäyhteydellä maanpinnalta käsin ja avaruudessa on vain miehittämättömiä avaruusaluksia ja satelliitteja.
Avaruusvoimat ovat harvinainen puolustushaara ja nimellisesti sellaiset löytyvät vain kolmelta valtiolta: Venäjältä, Yhdysvalloilta ja Kiinalta. Itsenäisesti toimivat vain Yhdysvaltojen ja Kiinan avaruusvoimat. 2020-luvulla uuden suurvaltakilvan johdosta tulevaisuudessa avaruusvoimia saattaa perustaa muutkin maat. Jotkut valtiot, joiden avaruustoiminta on pienempää, ovat luoneet ilma- ja avaruustoimintaa yhdistelevän puolustushaaran nimelle ilma- ja avaruusvoimat (esimerkiksi Ranskan ilma- ja avaruusvoimat). Useilla valtioilla, joilla sotilaallinen avaruustoiminta on vasta alkumetreillään, on se kokonaan osana ilmavoimia tai jotain hallintorakennetta.
Varsinaiset avaruusvoimat

Venäjän avaruusvoimat – Perustettiin alun perin 1992 ja nykyisellään 2015. Toimivat kuitenkin Venäjän ilma- ja avaruusvoimien alaisuudessa.
Yhdysvaltain avaruusvoimat – Perustettiin 2019.
Kansan vapautusarmeijan avaruusvoimat – Perustettiin 2024, kun Kansan vapautusarmeijan strategiset tukijoukot lakkautettiin, ja toiminta jaettiin omiksi haaroiksi.
Käännös suomeksi
Tohtori Jekyll ja Mr. Hyde (hahmo)

| Tohtori Jekyll ja Mr>  Hyde |
| --- | --- |
Ensi- esiintyminen:  Tohtori Jekyll ja Mr. Hyde
Ominaisuudet
Koko nimi:  Tohtori Henry Jekyll  ja Mr. Edward Hyde
Ammatti:  lääkäri
Sukupuoli:  mies
Tuntomerkit:  normaali ihminen (Jekyll), Jekylliä lyhempi ihminen, joka on melkein yhtä karvainen kuin apina (Hyde)
Asuinpaikka:  Lontoo, Englanti
Kansanperinne
Kansanperinteen alkuperä:  Robert Louis Stevensonin Tohtori Jekyll ja Mr. Hyde
Infobox OKNimi-testi OK: 
Tohtori Henry Jekyll on kuvitteellinen tohtori ja Mr. Edward Hyde hänen alter egonsa ja pimeä puolensa. Heidät loi kirjailija Robert Louis Stevenson ja he esiintyivät ensimmäistä kertaa hänen kirjassaan Tohtori Jekyll ja Mr. Hyde.
Jekyll on kiltti lääkäri, joka on tukahduttanut pahat halunsa. Jotta voisi lokeroida näitä, hän tekee seerumin, joka kuitenkin muuttaa hänet Hydeksi, hänen pimeän puolensa fyysiseksi ja henkiseksi ilmentymäksi. Ensin Jekyll hallitsee Hydeä, mutta myöhemmin menettää hänen hallintansa.
Koe

Koe on jonkin ilmiön, ominaisuuden tms. tutkimiseksi tai määrittämiseksi tehtävä käytännön toimenpide, toimenpidesarja tai testi.
Kokeita on monenlaisia: koe voi olla esimerkiksi laboratoriotutkimuksen osa tai oppilaitoksen järjestämä tietojen ja taitojen tutkintatilaisuus.
| Erilaisia kokeita> Nimi | Erilaisia kokeita> Luokitus | Erilaisia kokeita> Suppea kuvaus |
| --- | --- | --- |
| alkukoe | koulutus | Kurssin oppilaiden lähtötason selvittämiseksi järjestettävä koe. |
| eläinkoe | lääketiede | Eläinten eri olosuhteissa suoritettava ärsyketutkinta. |
| kemiallinen koe | kemia | Koe, jossa kemiallisten aineiden reagointia tutkitaan. |
| koeaika | työsuhteet | Työsuhteet tai oppisopimukset voivat alkaa koeajalla, jonka jälkeen työsuhde vakinaistetaan. Koeajalla työsuhde voidaan purkaa helpommin kuin koeajan jälkeen. |
| koelento | ilmatekniikka | Koelentäjällä tai ilman suoritettava mekaanisen laitteen ilmaannousun testaus. |
| Ohjelmiston testaaminen | tietotekniikka | Tietokoneohjelman toimivuustestaus. |
| pistokoe | koulutus | Odottamaton koe kouluaineissa. |
| Prick-ihopistokoe | lääketiede | Allergioiden diagnosointiin liittyvä koe. |
| sanakoe | koulutus | Sanoja käsittelevä koe kieliaineissa. |
| verikoe | lääketiede | Sairauksien ja terveyden diagnosointiin liittyvä koe. |
| ydinkoe | ydintekniikka | Avaralla koe-alueella suoritettava ydinaseiden koeräjäytys. |
Aiheesta muualla

Kuvia tai muita tiedostoja aiheesta Koe Wikimedia Commonsissa
Viittausindeksi

Viittausindeksi (engl. citation index) on virallinen tilasto joka selvittää, kuinka paljon tiedeartikkeleihin viitataan toisista tiedeartikkeleista. Indeksi mittaa vain vertaisarvioitujen tiedejulkaisujen viittauksia.
Ensimmäisiä tilastoja tehtiin 1800-luvun lopulla. Vuonna 1960 Eugene Garfieldin Institute for Scientific Information (ISI) loi ensimmäiset tieteellisten lehtien viittaustietokannat, joista ensimmäinen oli Science Citation Index. ISI kaupallistettiin Thomson Scientific & Healthcare -tuotteeksi. Elsevier-kustantaja julkaisee vastaavaa Scopus-internet-tietokantaa.
Aiheesta muualla

GetCITED — Thomsonin kaupallista sivustoa vastaava ilmainen nettisivusto (Arkistoitu – Internet Archive)
ISI:n sivusto
Google Scholar — Googlen tiedejulkaisujen hakukone
Microsoft Academic — Microsoftin tiedejulkaisujen hakukone (Arkistoitu – Internet Archive)
Scopus eli Elsevier-kustantamon tiedejulkaisujen tietokanta
CiteSeer — tietotekniikan viittausindeksit
"Google Scholar: The New Generation of Citation Indexes"
Atlas of Science — tieteen kartoitus viittaussuhteiden avulla
"An Examination of Citation Counts in a New Scholarly Communication Environment"
Science Index
Publish or Perish - laskee statistiikka Google Scholarin datan pohjalta
Baltijos Futbolo Akademija

Baltijos Futbolo Akademija on liettualainen jalkapalloseura Vilnan kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2007.
Kausi

| Kausi | Sarjataso | Liiga | Paikka | Linkki |  |
| --- | --- | --- | --- | --- | --- |
| 2018 | 3. | Antra lyga (Pietūs) | 8. |  |  Pirma lyga 2019 |
| 2019 | 2. | Pirma lyga | 11. |  | Lisenssi BFA, nimi FK Vilnius; |
| 2020 | 2. | Pirma lyga | 13. |  |  |
| 2021 | 2. | Pirma lyga | 12. |  |  |
| 2022 | 2. | Pirma lyga | 7. |  |  |
| 2023 | 2. | Pirma lyga | 9. |  |  |
Aiheesta muualla

bfavilnius.lt
Facebook
1lyga.lt
Pirma lygan joukkueet
Atmosfera  BFA  Babrungas  Banga B  FK Be1  FK Garliava FK Ekranas  Minija  Neptūnas  Nevėžis  Panevėžys B  Riteriai  Šiauliai B  [[]]   [[]]  Žalgiris B
Stefan Posch

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. toukokuuta 1997 (ikä 27)
Syntymäpaikka: Judenburg, Itävalta
Pelipaikka: puolustaja
Pituus: 190 cm
Seura
Seura: Bologna
Maajoukkue
| 2019– | Itävalta | 42 | (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 22. joulukuuta 2024.
Stefan Posch (s. 14. toukokuuta 1997 Judenburg) on itävaltalainen jalkapalloilija, pelipaikaltaan puolustaja. Hän on pituudeltaan 190-senttimetrinen. Hän edustaa Italian Serie A:ssa Bolognaa, jossa hän pelasi jo kauden 2022–2023 lainasopimuksella saksalaisesta Hoffenheimista. Hän on pelannut Itävallan maajoukkueessa vuodesta 2019 alkaen.
Posch siirtyi kotimaastaan Admira Wackerin junioreista saksalaisseura Hoffenheimiin elokuussa 2015. Hän pelasi edustusjoukkueessa ensimmäisen kerran kaudella 2017–2018, jolloin hänelle kertyi Bundesliigassa yhdeksän ja Eurooppa-liigassa neljä ottelua. Seuraavalla kaudella hän pelasi 17 bundesliigaottelua, yhden Saksan Cupin ottelun ja kaksi Mestarien liigan ottelua. Kaudella 2019–2020 hän pelasi 28 bundesliigaottelua, joista 27 ottelussa avauskokoonpanossa, ja kaksi Saksan Cupin ottelua. Kaudella 2020–2021 hän pelasi 26 bundesliigaottelua, joissa 25 kertaa avauskokoonpanossa, yhden Saksan Cupin ottelun ja kolme Eurooppa-liigan ottelua. Kaudella 2021–2022 hän pelasi 28 bundesliigaottelua, joissa 26 kertaa avauskokoonpanossa, ja kolme Saksan Cupin ottelua ja teki ensimmäiset bundesliigamaalinsa, lokakuussa 2021 kotiottelussa ja marraskuussa 2022 vierasottelussa Kölniä vastaan. Kauden 2022–2023 alussa Posch pelasi Hoffenheimissa vielä yhden Saksan Cupin ottelun ja yhden bundesliigaottelun, jossa hän joutui kahden varoituksen vuoksi ulos kentältä jo ottelun 19. minuutilla.
Syyskuun 2022 alussa Posch siirtyi loppukauden kestävällä lainasopimuksella Italian Serie A:ssa pelaavaan Bolognaan. Hän pelasi kauden aikana 30 Serie A -ottelua, joissa hän teki kuusi maalia ja oli aina avauskokoonpanossa, ja yhden Italian cupin ottelun. Kesällä 2023 hän siirtyi pysyvästi Bolognaan. Hän pelasi kaudella 2023–2024 Serie A:ssa 31 ottelua, jotka kahta lukuun ottamatta avauskokoonpanossa, ja teki yhden maalin.
Posch pelasi useissa Itävallan nuorisomaajoukkueissa. Alle 19-vuotiaiden EM-kilpailuissa 2016 hän pelasi joukkueensa kaikki kolme ottelua alusta loppuun, ja alle 21-vuotiaiden EM-kilpailuissa 2019 samoin. Itävallan A-maajoukkueessa Posch pelasi ensimmäisen kerran kesäkuussa 2019 EM-karsintaottelussa Pohjois-Makedoniaa vastaan. Hän kuului Itävallan miehistöön kesällä 2021 pelatuissa Euroopan-mestaruuskilpailuissa mutta ei päässyt kentälle. EM-kilpailuissa 2024 hän pelasi täydet minuutit Itävallan kaikissa neljässä ottelussa ja syötti tappiollisessa neljännesvälieräottelussa Turkkia vastaan joukkueensa ainoan maalin. Posch on pelannut vuoden 2024 loppuun mennessä 42 A-maaottelua, joista avauskokoonpanossa 30 ottelua. Hän teki ensimmäisen A-maaottelumaalinsa lokakuussa 2019 EM-karsintaottelussa Sloveniaa vastaan Itävallan voittaessa vierasottelun 0–1. Toisen maalinsa hän teki lokakuussa 2024 kotikentällä Kansojen liigan ottelussa Norjaa vastaan.
RCS

| RCS |
| --- | --- |
Luoja:  Walter F. Tichy
Kehityshistoria
Vakaa versio:  5.10.1 (2. helmikuuta 2022)
Tiedot
Ohjelmistotyyppi:  versionhallinta
Lisenssi:  GNU General Public License versio 3.0 tai myöhempi
RCS (engl. Revision Control System) on versionhallintajärjestelmä lähdekoodien hallintaan. RCS:n kehitti Walter F. Tichy Purduen yliopistossa 1980-luvun alkupuolella. RCS kehitettiin parannuksena Source Code Control System (SCCS) -järjestelmään.
RCS on niin sanottu ensimmäisen sukupolven versionhallintajärjestelmä, joka seuraa yksittäisiä tiedostoja, ei sisällä palvelintukea ja perustuu lukituksiin.
CVS kehitettiin aluksi käyttöliittymäksi (engl. front end) RCS:lle.
Lisenssi

Ohjelman alkuperäinen lisenssi kielsi levittämästä ohjelmaa ilman kirjallista lupaa.
Käyttö

Ohjelma perustuu sisään- ja uloskirjautumiseen (checkin, checkout), jossa muokattava tiedosto kirjataan ensin ulos, muokataan ja lopuksi kirjataan takaisin sisään.
Esimerkki-istunto:
# uloskirjaus ja lukitus
co -l tiedosto

# muokkaus
$EDITOR tiedosto

# sisäänkirjaus
ci -u tiedosto
Aiheesta muualla

RCS—A System for Version Control (PDF) (englanniksi)
Verkkosivut Purduen yliopistossa (englanniksi)
Verkkosivut GNU-projektissa (englanniksi)